Awang Adek Hussin

Dato' Seri Dr. Awang Adek Hussin (lahir 18 Mei 1955) ialah ahli politik Malaysia berketurunan Melayu. Beliau kini berkhidmat sebagai Pengerusi Suruhanjaya Sekuriti dan Pengerusi Lembaga Gabenor Universiti Sains Malaysia.

Kehidupan awal
Dilahirkan di Bachok, Kelantan, latar belakang pendidikan Awang Adek bermula di Sekolah Kebangsaan Perupok, Bachok Kelantan sebelum ke peringkat menengah di Sekolah Tuanku Abdul Rahman, Ipoh, Perak.

Beliau kemudian melanjutkan pelajaran ke Drew University, New Jersey, Amerika Syarikat dan bagi peringkat sarjana dan doktor falsafah di Wharton School, University of Pennsylvania Philadelphia.

Kerjaya
Awang Adek mempunyai pengalaman luas dalam bidang kewangan dan korporat termasuk sebagai Penolong Gabenor Bank Negara dari 1996 sehingga 2001. 

Beliau juga pernah menjadi Pengerusi Tenaga Nasional Berhad (TNB) selain dipinjamkan ke Pihak Berkuasa Perkhidmatan Kewangan Persisir Labuan sebagai Ketua Pengarah yang pertama selama dua tahun bermula pada tahun 1996.

Politik

Awang Adek mula bergiat serius dalam politik apabila dipilih sebagai Timbalan Ketua UMNO Bahagian Bachok pada tahun 2001.

Selain itu beliau turut diberi amanah memegang jawatan Bendahari UMNO Kelantan sejak tahun 2003. Pada tahun 2003 juga beliau dilantik sebagai Ketua Penaja UMNO bahagian Bachok dan menang tanpa bertanding jawatan itu pada pemilihan peringkat bahagian tahun ini.

Pada pilihan raya umum 2004 Awang Adek telah diberi kepercayaan bertanding kerusi Parlimen Bachok dan berjaya menewaskan Wan Nik Wan Yusoff (Pas) dengan majoriti 6,272 undi.

Manakala pada pilihanraya umum tahun 2008, beliau bertanding di dua kerusi iaitu Parlimen dan DUN. Namun beliau kalah di kedua-dua kerusi terbabit.

Keluarga
Beliau berkahwin dengan Datin Latifah Mohd Yusof dan dikurniakan lima orang anak iaitu Abdul Aziz, Norjasara, Ahmad Azran, Nur Ain dan Nur Nadira.

Isu kontroversi
Lesen judi Piala Dunia
Pada 6 Mei 2010, Awang Adek selaku Timbalan Menteri Kewangan mengumumkan kerajaan mungkin mengeluarkan lesen judi sempena Piala Dunia FIFA 2010 di Afrika Selatan. Tujuannya bagi mengekang perjudian dan pertaruhan haram yang tetap akan berlaku dan tanpa kawalan. Hasil judi itu dapat digunakan untuk pembangunan sukan.Aktiviti perjudian tanpa lesen adalah aktiviti yang boleh mewujudkan kegiatan peminjam wang tanpa lesen, jenayah terancang, penyeludupan dan pengubahan wang haram.

Sumbangan masuk akaun peribadi
Pada 21 Disember 2011, Datuk Dr Awang Adek menjelaskan bahawa isu rasuah yang dibangkitkan oleh blog bernama 'Thewhistleblower711' pada 27 November 2011.Satu kontrak Jabatan Kerja Raya didakwa diberikan kepada satu syarikat milik seorang pemimpin bahagian Umno Johor. Kontrak itu menyediakan perkhidmatan kepada Bangunan Sultan Iskandar(Kompleks Kastam, Imigresen dan Kuarantin  -CIQ). RM100,000 telah dibayar kepada akaun peribadi Awang secara berperingkat-peringkat untuk kontrak yang diluluskan pada November 2010 . Wang tunai itu dimasukksn ke akaun peribadi di sebuah bank di Bachok,Kelantan. Akaun bank peribadi itu dibuka pada 2004. Sumbangan dari syarikat dan individu itu  dalam bentuk cek dan tunai itu digunakan untuk program seperti bantuan Hari Raya RM100 untuk seramai 4,000 keluarga dan juga kelas tuisyen pelajar di 33 sekolah rendah.  Beliau mengakui tidak ada kena mengena dengan penganugerahan kontrak di Johor itu kerana ianya dibuat pada peringkat jawatankuasa dan beliau hanyalah seorang timbalan menteri. Timbalan menteri nafi dakwaan rasuahAwang Adek akui terima deposit, tapi...

Election results
+ Dewan Undangan Negeri Kelantan Percentage figures based on total turnout. Results only available from the 2004 election.ThnKawasan pilihan rayaCalonUndiPrtsLawanUndiPrtsUndi dibuangMajoritiKeluar2008N21  (UMNO)8,23546.42% (PAS)9,50553.58%18,0241,27085.76%

+ Parlimen Malaysia Percentage figures based on total turnout. Percentage figures based on total turnout.ThnKawasan pilihan rayaCalonUndiPrtsLawanUndiPrtsUndi dibuangMajoritiKeluar2004P025  (UMNO)23,34151.74%Wan Nik Wan Yusoff (PAS)21,774	48.26%46,3351,56783.76%2008Awang Adek Hussin (UMNO)25,93447.35% (PAS)28,83552.65%55,7242,90185.98%2013Awang Adek Hussin (UMNO)35,21849.86%Ahmad Marzuk Shaary (PAS)35,41950.14%71,79220188.02%2018Awang Adek Hussin (UMNO)32,89644.48% (PAS)36,18848.93%75,945	3,29282.01%Mohd Zulkifli Zakaria (PPBM)4,880	6.60%

Anugerah

 50px Johan Setia Mahkota (JSM) (1999)

 50px Dato' Paduka Mahkota Kelantan (DPMK) – Dato' (2006)
 50px Dato' Jiwa Mahkota Kelantan (DJMK) – Dato' (2003)

 50px Darjah Cemerlang Seri Melaka (DCSM) – Datuk Wira (2007)
 50px Darjah Mulia Seri Melaka (DMSM) – Datuk (1999)

 50px Sri Indera Mahkota Pahang (SIMP) – formerly Dato', now Dato' Indera (2003)

 50px Seri Paduka Mahkota Perlis (SPMP) – Dato' Seri (2022)

 50px Darjah Gemilang Pangkuan Negeri (DGPN) – Dato' Seri (2022)

Rujukan

Lihat juga
Senarai Majlis Tertinggi UMNO 2004

Pautan luar
Laman Web Perbendaharaan

Kategori:Orang hidup
Kategori:Kelahiran 1955
Kategori:Ahli Dewan Rakyat, Parlimen Malaysia ke-11
Kategori:Ahli Dewan Negara, Parlimen Malaysia ke-12
Kategori:Anggota Pertubuhan Kebangsaan Melayu Bersatu
Kategori:Pengerusi MARA
Kategori:Ahli Dewan Negara, Parlimen Malaysia ke-12
Kategori:Ahli akademik Universiti Sains Malaysia
Kategori:Duta Besar Malaysia ke Amerika Syarikat